Naša Pesma
Aleksa Šantić: Naša Pesma

K’o val Jadrana, k’o ognjen zmaj,
Svi jednim letimo letom!
Tamo, na Vrhu, gde trepti Sjaj,
Vile nas čekaju s cvetom…

Viši od svije,
Ono nje Breg!
Tu nek se vije
Naš divni steg!

Svetlu k’o sunce, k’o slave bog,
Sa svake brazde i pluga,
Pesmu Jedinstva i Bratstva svog
Pevajmo deco Juga!

I sve dok leti
Za vekom vek,
Nek se taj sveti
Razleže jek!

U svome besu dušmane ‘’!
Tu nećeš čadore peti
Jer boj se večno onoga, boj,
Što sviknu bez jada mreti!

Ta zemlja cela
Sveti je Breg,
Gde carskih dela
Vije se steg.

Ova je gruda rodila nas,
Ovde je naše Vrelo.
U bojnih truba kad jekne glas
Svi ćemo poći smelo,

Ko hučno more,
Ko sev i grom,
Na zvezde gore
Za mili Dom!

Izvor 
 Aleksa Šantić: „Naša Pesma” // Pobeda : Organ nacijonalista, Split, I/1921, br. 10

Beleška 
 Himna ORJUNE

Srodne pesme istog autora 
 Pesma jedinstva — 1919.

Šantićeve pesme 1921.
Patriotske pesme